Publication: Magyar Közlöny
Issue: MK-1999-2 (Year: 1999, Number: 2)
Era: 1990-2004
Section: az 1/1999. (I. 14.) FVM rendelethez
Paragraph Index: 186

8. A géntechnológiával módosított szervezet jellemzői (A végleges szerkezetű géntechnológiával módosított szervezetre vonatkozó információ.) 8.1. A genetikai jellemzők vagy fenotípusos tulajdonságok leírása, illetve beszámoló különösen bármilyen új jellemzőről és tulajdonságról, amely várhatóan tapasztalható vagy többé már nem jelentkezik. 8.2. A végleges szerkezetű módosított szervezetben maradó bármilyen vektor és/vagy donor nukleinsav szerkezete és mennyisége. 8.3. A szervezet stabilitása a genetikai jellemzők szempontjából meghatározva. 8.4. Az új genetikai anyag megjelenésének aránya és szintje, ennek mérésének módszere és a mérés érzékenysége/finomsága. 8.5. A megjelenő fehérjék aktivitása. 8.6. Az azonosítási és kimutatási módszerek leírása, ideértve a beillesztett szakasz és vektor azonosításának és kimutatásának módszereit. 8.7. Az azonosítási és kimutatási módszerek finomsága, megbízhatósága (mennyiségi meghatározással) és sajátossága. 8.8. A géntechnológiával módosított szervezet korábbi alkalmazásainak és kibocsátásainak leírása.

Source: https://magyarkozlony.hu/hivatalos-lapok/4d532de2b3b582bc0bf9ebc0f605b36d562de5af/dokumentumok/d591b142e11b93d5d71c3c0f0aa2796212d090eb/letoltes